CELEX: 31982D0793
Language: el
Date: 1982-11-12 00:00:00
Title: 82/793/EOK: Απόφαση της Επιτροπής της 12ης Νοεμβρίου 1982 για την έγκριση του διευρυμένου προγράμματος για την εξάλειψη της βρουκέλλωσης των βοοειδών που υποβλήθηκε από το Βέλγιο (Τα κείμενα στη γαλλική και ολλανδική γλώσσα είναι τα μόνα αυθεντικά)

Avis juridique important

|

31982D0793

82/793/EOK: Απόφαση της Επιτροπής της 12ης Νοεμβρίου 1982 για την έγκριση του διευρυμένου προγράμματος για την εξάλειψη της βρουκέλλωσης των βοοειδών που υποβλήθηκε από το Βέλγιο (Τα κείμενα στη γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 327 της 24/11/1982 σ. 0028 - 0028

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Νοεμβρίου 1982  περί εγκρίσεως του διευρυμένου προγράμματος για την εξάλειψη της βρουκελλώσεως των βοοειδών που υποβλήθηκε από το Βέλγιο  (Τα κείμενα στην ολλανδική και γαλλική γλώσσα είναι τα μόνα αυθεντικά)  (82/793/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την οδηγία 77/391/ΕΟΚ του Συμβουλίου της 17ης Μαΐου 1977 περί καθιερώσεως κοινοτικού προγράμματος με σκοπό την εξάλειψη της βρουκελλώσεως, της φυματιώσεως και της λευκώσεως των βοοειδών (1) όπως τροποποιήθηκε από την οδηγία 82/400/ΕΟΚ (2), και ιδίως το άρθρο 9 παράγραφος 2,  την οδηγία 78/52/ΕΟΚ του Συμβουλίου της 13ης Δεκεμβρίου 1977 περί καθιερώσεως κοινοτικών κριτηρίων που εφαρμόζονται στα εθνικά σχέδια επιταχύνσεως της εξαλείψεως της βρουκελλώσεως, της φυματιώσεως και της ενζωοτικής λευκώσεως στα βοοειδή (3), και ιδίως το κεφάλαιο ΙΙ,  την απόφαση 79/75/ΕΟΚ της Επιτροπής της 21ης Δεκεμβρίου 1978 περί εγκρίσεως του προγράμματος για την εξάλειψη της φυματιώσεως των βοοειδών που υποβλήθηκε από το Βασίλειο του Βελγίου (4),  την οδηγία 82/400/ΕΟΚ του Συμβουλίου της 14ης Ιουνίου 1982 περί τροποποιήσεως της οδηγίας 77/391/ΕΟΚ και περί καθιερώσεως συμπληρωματικού κοινοτικού προγράμματος για την εξάλειψη της βρουκελλώσεως, της φυματιώσεως και της λευκώσεως των βοοειδών,  Εκτιμώντας:  ότι, με επιστολή της 21ης Ιουνίου 1982, το Βέλγιο κοινοποίησε στην Επιτροπή ένα διευρυμένο πρόγραμμα για την εξάλειψη της βρουκελλώσεως·  ότι, μετά από εξέταση και αφού λήφθηκε υπόψη η επιτυχία του αρχικού προγράμματος, διαπιστώθηκε ότι το διευρυμένο πρόγραμμα είναι σύμφωνο με τις οδηγίες 77/391/ΕΟΚ, 78/52/ΕΟΚ και 82/400/ΕΟΚ·  ότι το διευρυμένο πρόγραμμα εξασφαλίζει τη συνέχιση των μέτρων που ελήφθησαν στο αρχικό πλαίσιο του αρχικού προγράμματος και ότι το αρχικό πρόγραμμα έληξε στις 12 Δεκεμβρίου 1981·  ότι τα μέτρα που ελήφθησαν στο πλαίσιο του διευρυμένου προγράμματος εφαρμόζονται από τις 12 Δεκεμβρίου 1981· ότι, συνεπώς, πληρούνται οι προϋποθέσεις για χρηματοδοτική συμμετοχή της Κοινότητας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής· ότι ζητήθηκε η γνώμη της Επιτροπής του Ταμείου,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το διευρυμένο πρόγραμμα για την εξάλειψη της βρουκελλώσεως, όπως εφαρμόζεται από το Βέλγιο από τις 12 Δεκεμβρίου 1981.  Άρθρο 2  Η χρηματοδοτική συμμετοχή της Κοινότητας πραγματοποιείται βάσει των επιλέξιμων δαπανών για τα βοοειδή που θα σφαγούν στις ή μετά τις 12 Δεκεμβρίου 1981.  Άρθρο 3  Η παρούσα απόφαση απευθύνεται στο Βασίλειο του Βελγίου.  Έγινε στις Βρυξέλλες, στις 12 Νοεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 145 της 13. 6. 1977, σ. 44.  (2) ΕΕ αριθ. L 173 της 19. 6. 1982, σ. 18.  (3) ΕΕ αριθ. L 15 της 19. 1. 1978, σ. 34.  (4) ΕΕ αριθ. L 17 της 24. 1. 1979, σ. 16.